ବାଲ୍ ଗଙ୍ଗାଧର ତିଲକ ବ୍ରିଟିଶ ଭାରତର ବମ୍ବେ ପ୍ରେସିଡେନ୍ସି ତଥା ବର୍ତ୍ତମାନର ମହାରାଷ୍ଟ୍ର ଅନ୍ତର୍ଗତ ରତ୍ନଗିରିରେ ୧୮୫୬ ମସିହା ଆଜିର ଦିନରେ ଜନ୍ମଗ୍ରହଣ କରିଥିଲେ। ତାଙ୍କର ମୂଳନାମ ଥିଲା କେଶବ ଗଙ୍ଗାଧର ତିଲକ। ଜଣେ ମହାନ ଜାତୀୟତାବାଦୀ, ଶିକ୍ଷକ, ଲେଖକ, ସମାଜ ସଂସ୍କାରକ ଏବଂ ସ୍ୱାଧୀନତା ସଂଗ୍ରାମୀ ଭାବେ ସେ ଥିଲେ ଅଦ୍ବିତୀୟ। ତିଲକ ଭାରତୀୟ ସ୍ୱାଧୀନତା ଆନ୍ଦୋଳନର ପ୍ରଥମ ନେତା ଥିଲେ। ତାଙ୍କୁ "ଲୋକମାନ୍ୟ" ଆଖ୍ୟା ମଧ୍ୟ ଦିଆଯାଇଥିଲା, ଯାହାର ଅର୍ଥ ହେଉଛି "ଲୋକମାନେ (ସେମାନଙ୍କର ନେତା ଭାବରେ) ମାନ୍ୟତା ଦେଇଛନ୍ତି"। ମହାତ୍ମା ଗାନ୍ଧୀ ତାଙ୍କୁ "ମେକର୍ ଅଫ୍ ମଡର୍ନ ଇଣ୍ଡିଆ" ବା 'ଆଧୁନିକ ଭାରତର ନିର୍ମାତା' ଆଖ୍ୟା ଦେଇଥିଲେ।
